b'\n_START_ARTICLE_\nNavadna rezika\n_START_SECTION_\nNavadna rezika v Sloveniji\n_START_PARAGRAPH_\nV Sloveniji je poznanih 23 nahajali\xc5\xa1\xc4\x8d te ranljive vrste. Navadna rezika je zato pri nas uvr\xc5\xa1\xc4\x8dena na rde\xc4\x8di seznam praprotnic in semenk. Cveto\xc4\x8de rastline najdemo od julija do avgusta._NEWLINE_V Brju je eno najve\xc4\x8djih rasti\xc5\xa1\xc4\x8d rezike v Sloveniji. Ogro\xc5\xbeena rastlina pora\xc5\xa1\xc4\x8da tu kar nekaj arov veliko povr\xc5\xa1ino. Rasti\xc5\xa1\xc4\x8de je na dnu doline, v nekdanjem mrtvem rokavu Save Dolinke. Rezika v Brju tudi cveti, kar je znak vitalnosti tega rasti\xc5\xa1\xc4\x8da._NEWLINE_Povirna barja z reziko in lehnjakotvorni izviri v Brjeh so prednostni habitatni tip v omre\xc5\xbeju Natura 2000. To pomeni, da mora Slovenija najbolj\xc5\xa1ih 80\xc2\xa0% obmo\xc4\x8dij, kjer se pojavljajo, opredeliti kot posebna varstvena obmo\xc4\x8dja.'